‘KykNet’ hoe groei opvoedkundige tolking | US Taalsentrum
Op 09/10/2013 geplaas · In Jongste nuus, Ons tale geplaas
Juanli Theron, Projekkoördineerder: Tolking, van die Taalsentrum het op 23 September vir die Dagbreker-insetsel van kykNET se ontbytprogram Dagbreek gepraat oor hoe opvoedkundige tolking by die Universiteit Stellenbosch aan die groei is. Klik hier vir die kort video. Daar is ook kommentaar by die video waarin Juanli meer inligting gee.
US TaalsentrumJongste nuus Ons tale‘KykNet’ hoe groei opvoedkundige tolking Nuwe trend: Houtskool vir aknee? | SARIE
Nuwe trend: Houtskool vir aknee?	deur Monica Pienaar
Van die beste toorgoed kom uit Moeder Aarde en in die skoonheidswêreld is dit beslis geen uitsondering nie. Al hoe meer velsorghuise reik glo na houtskool as ’n oplossing vir velprobleme soos verstopte porieë en aknee wat deur besoedeling vererger word.
Diana van Sittert, nasionale opleidingsbestuurder van Dermalogica, sê hierdie bestanddeel of “swart goud” diep uit die aarde se buik is tans baie gewild aangesien dit ’n kragtige reiniger en detoksmiddel vir jou vel is.
Just 100% pure activated coconut charcoal, nothing else #charcoalme #activatedcoconutcharcoal #activatedcharcoal #charcoal #health #wellness #clearskin #facemask #veganskincare #vegan
A photo posted by ACTIVATED COCONUT CHARCOAL (@charcoal.me) on Jul 22, 2016 at 9:56pm PDT
“In ons moderne wêreld waar osoonbesoedeling een van die grootste oorsake van velveroudering is, is ’n produk wat dieper en meer doeltreffend reinig al hoe belangriker in jou velsorgroetine,” sê Diana. Osoongas, die hoofbestanddeel in stedelike rookmis, beskadig jou velwand, laat jou porieë makliker verstop raak en belemmer jou vel se vermoë om homself te herstel. Dit kan veroorsaak dat plooie en fyn lyntjies vinniger vorm, jou vel fermheid verloor en jou veltekstuur growwer is. Om dié rede word daar al hoe meer velsorgprodukte soos maskers, gesigreinigers en vloeiseep met houtskool as ster-bestanddeel bekend gestel.
In skoonheidsprodukte word ’n suiwer vorm van houtskool, bekend as geaktiveerde houtskool, gebruik, sê Diana. Een so ’n houtskoolmolekule het die vermoë om tot 200 keer sy gewig in onsuiwerhede te absorbeer. Sodra jy dit op jou vel aanwend, trek die molekules metaaldeeltjies, gifstowwe en oortollige olie van diep binne jou vel soos ’n magneet aan na die oppervlak, waar dit aan die molekules vasklou. Wanneer jy die houtskool van jou gesig afwas, word die onsuiwerhede daarmee saam verwyder.
Boonop is houtskool geskik vir alle veltipes, selfs vir ’n droë en sensitiewe vel, sê Diana. Velsorgprodukte wat geformuleer is om diep en intens te reinig, bevat dikwels bestanddele wat geneig is om ’n vel te stroop van vog en irritasie te vererger. Omdat geaktiveerde houtskool ’n suiwer, natuurlike bestanddeel is, irriteer dit nie jou vel nie. Dit trek ook nie vog en ander belangrike voedingstowwe uit jou vel nie.
If Friday had a face, we’d put a masque on it. : @caitlinclairexo #Dermalogica #Friyay #charcoalrescuemasque
A photo posted by dermalogica (@dermalogica) on May 13, 2016 at 11:08am PDT
Hiérvoor kan jy houtskool gebruik:
* Om verstopte porieë skoon te maak sodat die porieë minder sigbaar is. Dit sal help keer dat jou vel puisies kry.
* As jy ’n baie olierige vel het, kan dit help om oortollige olie uit jou vel te trek om jou gelaat ’n mat-afwerking te gee. Vermy die gereelde gebruik van houtskool as jou vel geneig is om droog te wees.
* Houtskool kan selfs op jou hare en kopvel gebruik word om vuiligheid en haarproduk-residu doeltreffend te verwyder.
Geaktiveerde houtskool word verkry wanneer houtskool in die teenwoordigheid van ’n gas soos suurstof verhit word om enige onsuiwerhede uit die houtskool te verwyder. Dit verbeter ook die houtskool se absorberingsvermoë.
Dermalogica Charcoal Rescue Masque (R790)Hierdie masker bevat ’n spesiale soort steenkool afkomstig van Japan. Saam met bestanddele soos kruisement, melksuur en vitamien B laat dit jou vel gesond en helder lyk met ’n egalige tekstuur.L’Oréal Paris Pure Clay Detox Mask (R150)Perfek vir ’n olierige vel! Houtskool word met drie verskillende tipes klei gekombineer om klaar te speel met afvalstowwe en oortollige olie.The Body Shop Spa of the World Himalayan Charcoal Body Clay (R235)’n Luukse lyfmasker wat sorg vir ’n silwerskoon vel.Cettua Charcoal Nose Strip (R55)Gebruik dié strokies met houtskool om die verstopte porieë op jou neus skoon te maak. By Clicks.Hask Charcoal with Citrus Oil Purifying Shampoo en Conditioner (R140 elk)Gebruik ’n sjampoe en opknapper wat houtskool bevat om byvoorbeeld haarstileringsprodukte wat oor tyd op jou kopvel en in jou hare opgebou het, skoon te maak. By Clicks.
Minki van der Westhuizen deel haar mooilyk-gewoontes